Publication: Magyar Közlöny
Issue: MK-2006-103 (Year: 2006, Number: 103)
Era: 2004-2010
Section: 2/a. számú melléklet a 60/2006. (VIII. 18.) FVM rendelethez
Paragraph Index: 93

4. A gyártási folyamat fõbb irányelvei 4.1. Technológia A termék homogenitását a gondosan aprított komponensek alapos, gépi úton való keverésével kell biztosítani. Az anyagkeverék megömlesztését – ömlesztõsók jelenlétében – legalább 70 °C hõmérsékleten 30 másodperces hõntartással vagy ennél nagyobb hõmérséklet-idõtartam kombináció alkalmazásával kell végezni. 4.2. Csomagolás A végtermék csomagolása forrón – 70–80 °C hõmérsékleten –, hígan folyó állapotban történhet, kivéve a lapka sajtokat. 4.3. Általános szállítási és tárolási követelmények Magas hõmérsékletû hõkezelés alkalmazása esetén a termék megfelelõ mikrobiológiai tisztaságát aszeptikus csomagolással kell megõrizni. Az ömlesztett sajtok tárolási körülményeinél a MÉ 2-51/09 irányelvének 9.3. pontjában foglaltakat kell szem elõtt tartani. Az ömlesztett sajtot 5–10 °C hõmérsékleten, 40–60% relatív páratartalom mellett célszerû tárolni. Azokban az intézményekben, ahol az elõírásoknak megfelelõ hûtve tárolás feltételei biztosítottak, ott a termék a csomagoláson feltüntetett fogyaszthatósági határidõig tárolható és felhasználható.

Source: https://magyarkozlony.hu/hivatalos-lapok/243b7631abb45ce71e12df2708b9c81a7e60b279/dokumentumok/3cb8b8b271c6a34a11d47f2224239b234481e545/letoltes